P. Hrušovský, poslanec: (2010-03-03):
Môj návrh znie: Po prvé. V článku I návrhu sa doterajší text označuje ako bod 2. Po druhé. V článku I návrhu sa pred doterajší text dopĺňa nový bod 1 nasledovného znenia: „V § 2 sa vypúšťa písmeno r).“ Po tretie. V článku I návrhu sa za doterajší text dopĺňajú nové body 3 až 9 nasledovného znenia: „3. V § 16 písm. b) sa vypúšťa 3. bod. Doterajšie body 4 až 10 sa označujú ako body 3 až 9. 4. V § 20 ods. 2 sa vypúšťa písmeno h). 5. V § 21 ods. 5 navrhujem nasledujúce znenie: „K žiadosti o udelenie licencie na prevádzkovanie hazardných hier v kasíne musí žiadateľ okrem dokladov a skutočností uvedených v § 20 ods. 4, 6 a 10 priložiť alebo v nej uviesť aj a) druh hazardných hier, ktoré budú prevádzkované v kasíne, b) herný plán hazardných hier prevádzkovaných v kasíne, c) prevádzkový poriadok kasína, d) počet a druh hracích stolov, e) vzor hracích žetónov, f) hernú menu, g) adresu kasína, h) vyjadrenie obce k umiestneniu kasína, i) projekt monitorovacej techniky na účel kontroly priebehu hazardnej hry a denného vyúčtovania stávkových hier v kasíne, j) odborné životopisy fyzických osôb uvedených v odseku 6 s prehľadom ukončeného vzdelania a jazykových znalostí vrátane dokladov o ukončenom vzdelaní, prehľadu odbornej praxe a absolvovania odborných výcvikov a stáží, k) počet výherných prístrojov, technických zariadení obsluhovaných priamo hráčmi a videohier.“ 6. V § 22 ods. 4 sa vypúšťa písmeno i). Doterajšie písmeno j) sa označuje ako písmeno i). 7. Vypúšťa sa § 27a. 8. V § 36 ods. 3 sa vypúšťa písmeno g). Doterajšie písmená h) až j) sa označujú ako písmená g) až i). 9. V § 37 ods. 1 písm. i) sa bodkočiarka nahrádza čiarkou a vypúšťajú sa slová „ak ide o hazardné hry v kasíne a v rekreačnom komplexe, 1. 27 % z hernej istiny, z toho 24 % z hernej istiny do štátneho rozpočtu a 3 % z hernej istiny do rozpočtu obce, v ktorej sa nachádza kasíno v rekreačnom komplexe, a to z časti súhrnnej výšky hernej istiny, ktorá za všetky hazardné hry v kasíne v rekreačnom komplexe dosiahne najviac sumu 20 mil. eur za kalendárny rok, 2. 15 % z hernej istiny, z toho 12 % z hernej istiny do štátneho rozpočtu a 3 % z hernej istiny do rozpočtu obce, v ktorej sa nachádza kasíno v rekreačnom komplexe, a to zo zvyšnej časti súhrnnej výšky hernej istiny, ktorá za všetky hazardné hry v kasíne v rekreačnom komplexe prevyšuje sumu podľa prvého bodu a dosiahne sumu najviac 40 mil. eur za kalendárny rok, 3. 8 % z hernej istiny, z toho 6 % z hernej istiny do štátneho rozpočtu a 2 % z hernej istiny do rozpočtu obce, v ktorej sa nachádza kasíno v rekreačnom komplexe, a to zo zvyšnej časti súhrnnej výšky hernej istiny, ktorá za všetky hazardné hry v kasíne v rekreačnom komplexe prevyšuje sumu podľa prvého bodu a zároveň sumu podľa druhého bodu za kalendárny rok“.“ Po štvrté. Za článok I sa vkladá nový článok II nasledujúceho znenia: „Zákon Národnej rady Slovenskej republiky č. 145/1995 Z. z. ...“ A, vážené panie poslankyne, páni poslanci, v článku II uvádzam ďalšie zákony, ktoré sú týmto návrhom dotknuté novelou, ktoré som uviedol v písomnom pozmeňujúcom návrhu. A navrhujem aj tento článok, ktorý označujem článkom II, prijať v návrhu, tak ako je uvedený v písomnom vyhotovení, ktorý vám bude rozdaný do lavíc. „V sadzobníku správnych poplatkov v položke 140 písm. a) sa vypúšťa ôsmy bod. Doterajšie body 9 až 11 sa označujú ako body 8 až 10. V sadzobníku správnych poplatkov v položke 140 písm. a) v desiatom bode sa slovo „desiatom“ nahrádza slovom „deviatom“. V sadzobníku správnych poplatkov v položke 140 písm. c) v druhom bode sa slovo „jedenástom“ nahrádza slovom „desiatom“.“ Doterajší článok II návrhu sa označí ako článok III. Po piate. Text článku III návrhu, teda z toho odôvodnenia, ktoré som hovoril, sa mení nasledovne: „Tento zákon nadobúda účinnosť dňom vyhlásenia v Zbierke zákonov Slovenskej republiky.“ Dámy a páni, toľko k môjmu pozmeňujúcemu návrhu, ktorý je obsiahly, pomerne komplikovaný, ale rieši ten problém, o ktorom si myslím, že sa vedie celonárodná diskusia, a problém, ktoré iné krajiny riešili formou referenda alebo iných demonštratívnych spôsobov odmietnutia tohto, s prepáčením, svinstva, ktoré sa tu na Slovensko chystá a pripravuje. Ďakujem pekne.